2 Dikoronika 36 | Beibele Inthaneteng | Phetolelo ya Lefase le Lefsa
2 Dikoronika 36:1-23
36 Ke moka setšhaba sa nageng yeo sa tšea Jehoahase+ morwa wa Josia gomme sa mmea gore e be kgoši legatong la tatagwe Jerusalema.+
2 Jehoahase o be a na le nywaga e masomepedi-tharo ge a thoma go buša, gomme o bušitše Jerusalema ka dikgwedi tše tharo.+
3 Fela kgoši ya Egipita e ile ya mo tloša Jerusalema+ ke moka ya lefiša naga yeo ditalente* tše lekgolo tša silifera+ le talente ya gauta.
4 Le gona kgoši+ ya Egipita e ile ya bea Eliakima+ ngwanabo Jehoahase gore e be kgoši ya Juda le Jerusalema ke moka ya fetoša leina la gagwe gore e be Jehoyakima; eupša ge e le Jehoahase ngwanabo, Neko+ o ile a mo tšea a mo iša Egipita.+
5 Jehoyakima+ o be a na le nywaga e masomepedi-hlano ge a thoma go buša, gomme o bušitše Jerusalema+ ka nywaga e lesometee; o ile a dira tše mpe mahlong a Jehofa Modimo wa gagwe.+
6 Nebukadinetsara+ kgoši ya Babilona o ile a rotoga+ a tlo mo hlasela gore a mo tleme ka ditlemo tše pedi tša koporo ke moka a mo iše Babilona.+
7 Nebukadinetsara+ o ile a tšea tše dingwe tša dibjana+ tša ntlong ya Jehofa a di iša Babilona ke moka a di bea mošate wa gagwe Babilona.+
8 Ge e le ditaba+ ka moka tša Jehoyakima, dilo tša gagwe ka moka tše di šišimišago+ tšeo a ilego a di dira le tšeo a bego a bolelwa gampe ka tšona, šidile di ngwadilwe ka Pukung+ ya Dikgoši tša Isiraele le tša Juda; Jehoyakini+ morwa wa gagwe a buša legatong la gagwe.
9 Jehoyakini+ o be a na le nywaga e lesomeseswai ge a thoma go buša, gomme o bušitše Jerusalema ka dikgwedi tše tharo+ le matšatši a lesome; o ile a dira tše mpe mahlong a Jehofa.+
10 Ya re ge ngwaga o thoma,+ Kgoši Nebukadinetsara a romela lentšu+ la gore a tlišwe Babilona+ le dilo tše di rategago tša ntlong ya Jehofa.+ Le gona o ile a bea Tsedekia+ ngwanabo tatagwe gore e be kgoši ya Juda le Jerusalema.+
11 Tsedekia+ o be a na le nywaga e masomepedi-tee ge a thoma go buša, gomme o bušitše Jerusalema ka nywaga e lesometee.+
12 O ile a dira tše mpe+ mahlong a Jehofa Modimo wa gagwe. Ga se a ka a ikokobeletša+ moporofeta+ Jeremia+ yo a bego a laetšwe ke Jehofa.
13 Le gona o ile a rabela+ go Kgoši Nebukadinetsara yo a bego a mo enišitše ka Modimo;+ e bile o ile a thatafatša+ molala wa gagwe a ba a ngangabatša+ pelo ya gagwe gore a se ke a boela go Jehofa Modimo wa Isiraele.
14 Gaešita le balaodi ka moka ba baperisita+ gotee le setšhaba ba ile ba dira dilo ka go se botege ka tekanyo e kgolo, go ya ka dilo ka moka tše di šišimišago+ tša ditšhaba, moo ba ilego ba šilafatša ntlo ya Jehofa yeo a bego a e kgethagaditše Jerusalema.+
15 Jehofa Modimo wa borakgolokhukhu ba bona o ile a romela ditemošo ka baromiwa+ ba gagwe, a di romela leboelela, ka gobane o be a šokela setšhaba+ sa gagwe le lefelo la gagwe la bodulo.+
16 Eupša ba be ba kwera+ baromiwa ba Modimo wa therešo, ba nyatša mantšu+ a gagwe e bile ba kwera+ baporofeta ba gagwe, go fihlela ge Jehofa a befelela+ setšhaba sa gagwe le go fihlela go se sa na kholofelo ya gore ba tla thušwa.+
17 Ka gona o ile a se tsošetša kgoši ya Bakaladea+ gore e tlo lwa le sona, yona yeo e ilego ya bolaya masogana a sona ka tšhoša+ ntlong ya sekgethwa+ sa bona, e bile ga se ya ka ya šokela lesogana goba kgarebe, motšofadi goba sekoka.+ Modimo o ile a gafela tšohle seatleng sa yona.
18 Yona ya tšea dibjana+ ka moka tša ntlong ya Modimo, tše dikgolo+ le tše dinyenyane, ya tšea le matlotlo+ a ntlong ya Jehofa le matlotlo a kgoši+ le a dikgošana tša yona, ya di tšea ka moka ya di iša Babilona.
19 Ya fiša ntlo ya Modimo wa therešo+ le go phušola morako+ wa Jerusalema; dintlo ka moka tša yona tša dibo ba di fiša ka mollo gotee le dilo tša yona ka moka tše di rategago,+ gore tšohle di senyege.+
20 Le gona bao ba phologilego tšhoša e ile ya ba thopa ya ba iša Babilona,+ gona ya ba bahlanka+ ba yona le ba barwa ba yona go fihlela ge Peresia+ e thoma go buša;
21 gore go phethagale lentšu la Jehofa leo a le boletšego ka molomo wa Jeremia,+ go fihlela ge naga e lefile disabatha+ tša yona ka moka. Matšatši ka moka a ge e be e le lešope e ile ya boloka sabatha, gore go fele nywaga e masomešupa.+
22 Ngwageng wa pele wa pušo ya Korese+ kgoši ya Peresia,+ Jehofa o ile a tutuetša+ Korese kgoši ya Peresia gore go phethege lentšu+ la Jehofa leo a le boletšego ka molomo wa Jeremia.+ Korese a dira gore mokgoši o kwagale mmušong ka moka wa gagwe, a ba a ngwala,+ a re:
23 “Se ke seo Korese kgoši ya Peresia+ a se boletšego: ‘Jehofa Modimo wa magodimong o nneile mebušo ka moka ya lefaseng,+ le gona yena o ntaetše gore ke mo agele ntlo Jerusalema, yeo e lego Juda.+ Anke mang le mang go lena, yo e lego wa setšhaba+ sa gagwe, Jehofa Modimo wa gagwe a be le yena.+ Anke a rotoge.’”+
2 Dikoronika 36
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D14%26Chapter%3D36%26wtlocale%3DSE%26srcid=share⊂ject=Bala Beibele Inthaneteng